
Ministru kabineta rīkojums Nr. 764
Rīgā 2023. gada 15. novembrī (prot. Nr. 57 43. §)
Par Atveseļošanas fonda 3.1.1.5. investīcijas "Izglītības iestāžu infrastruktūras pilnveide un aprīkošana" projektu iesniedzēju priekšatlases rezultātiem
· 1. Pamatojoties uz Ministru kabineta 2022. gada 4. oktobra noteikumu Nr. 619 "Eiropas Savienības Atveseļošanas un noturības mehānisma plāna 3.1.1.5.i investīcijas "Izglītības iestāžu infrastruktūras pilnveide un aprīkošana" īstenošanas noteikumi" (turpmāk – noteikumi Nr. 619) 16. punktu, apstiprināt pašvaldību sarakstu, kurām piešķirams Eiropas Savienības Atveseļošanas un noturības mehānisma plāna 3.1.1.5. investīcijas "Izglītības iestāžu infrastruktūras pilnveide un aprīkošana" (turpmāk – Atveseļošanas fonda 3.1.1.5. investīcija) finansējums, un saskaņā ar noteikumu Nr. 619 11. un 12. punktu Atveseļošanas fonda 3.1.1.5. investīcijai virzāmās vispārējās izglītības iestādes:
· 1.1. Cēsu novada pašvaldība – 3 135 052 euro (Priekuļu vidusskola, Vecpiebalgas vidusskola);
· 1.2. Gulbenes novada pašvaldība – 2 312 758 euro (Lejasciema pamatskola, Lizuma pamatskola);
· 1.3. Jelgavas novada pašvaldība – 3 381 599 euro (Vircavas pamatskola, Staļģenes pamatskola);
· 1.4. Kuldīgas novada pašvaldība – 1 800 000 euro (Skrundas vidusskola);
· 1.5. Limbažu novada pašvaldība – 1 734 768 euro (Alojas Ausekļa vidusskola);
· 1.6. Madonas novada pašvaldība – 2 534 200 euro (Ērgļu vidusskola, Lubānas vidusskola);
· 1.7. Ogres novada pašvaldība – 3 342 904 euro (Ķeguma vidusskola, Suntažu vidusskola);
· 1.8. Smiltenes novada pašvaldība – 2 937 115 euro (Raunas pamatskola, Dāvja Ozoliņa Apes pamatskola);
· 1.9. Valmieras novada pašvaldība – 3 373 604 euro (Mazsalacas vidusskola, Strenču pamatskola).
· 2. Saskaņā ar noteikumu Nr. 619 24. punktu pašvaldība līdz 40 procentiem no tai plānotā finansējuma var paredzēt mācību vides uzlabošanai, tai skaitā vispārējās izglītības iestādes ēkas kapacitātes palielināšanai, citā (tai skaitā novada pašvaldības administratīvajā centrā vai valstspilsētas pašvaldībā esošajā) vispārējās vidējās izglītības iestādē, ja vispārējās izglītības iestāžu tīkla sakārtošanas rezultātā tajā paredzams izglītojamo skaita pieaugums, vai par pamatskolu reorganizētajā vispārējās izglītības iestādē ārpus novada pašvaldības administratīvā centra (ar stabilu pozitīvu izglītojamo skaita dinamiku 1.–6. klašu grupā pēdējos piecos gados).

